《和甫得竹数本于周翰喜而作诗和之》
宋代·黄庭坚

初侯一亩宫，风雨到卧席。
前日筑短垣，昨日始封植。
平生岁寒心，乐见岁寒色。
翩翩佳公子，为致一窗碧。
忆公来相居，筮吉龟墨食。
人言陋如何，我自适其适。
白眼对俗徒，醉帽坐攲侧。
人知爱酒耳，不解心得得。
阿堵绝往还，此君是宾客。
清风吹月来，懽甚齿折屐。
有节似见圣，无言谅知默。
数回长者车，犹恨地未僻。
阴雨打叶时，曲肱自宴息。
心游万物初，何处寻辙迹。
从来修竹林，乃是逸民国。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。